open-index/open-wikipedia-markdown huggingface dataset:
Babilonia

**Babilonia** (ma Babeli ba Zura Ni'amoni'ö ba li Niha) no sambua gölana amatöröŵa nifotöi molo'ö töi mbanua fondrege ebua khönia, ya'ia da'ö Babilona, si so ba danö Mesopotamia (tanö heza so Irak ba Suriah iada'a) 1894 fakhe föna wa'atumbu Yesu.

Moroi ba danö andre tumbu ba ebua-bua Gaberahamo fatua lö awu'a ia lumalö ba danö si so Israel iada'a.

Oya gokhöta niha ba Babilonia, irege lafasindro khöra malige salaŵa nisura bakha ba Moze I 11:1-9.

Bahiza sabölö itörö tödö niha sanandrösa ba Babilonia, ya'ia da'ö me i'alani niha Gizeraeli razo Nebukanesa 598 fakhe föna wa'atumbu Yesu, ba ifawu'a ira lumalö ba danö Babilonia. Ba da'ö toröi ndraono Gizeraeli irugi döfi 538 me itehegö khöra razo Sirus (ma Kiro bakha ba Zura Ni'amoni'ö ba li Niha) mangawuli ba danöra (faigi Yes 45:1-3).

## Faigi göi

* Sura Ni'amoni'ö
* Amabu'ulali Siföföna
* Amabu'ulali Sibohou
* Yahudi
* Irak

## Umbu
Amabu'ulali Siföföna

Buku **Amabu'ulali Siföföna** no tambali Zura Ni'amoni'ö ndra Niha Keriso,  ya'ia da'ö 24 zura nihalö moroi ba Zura Ni'amoni'ö ndra niha Yahudi, inönö mato ha'uga zura bö'ö. Ngawalö zura andre göi nibaso Yesu samösa. Latötöi ia *Tanakh* ba gotalua ndra niha Yahudi, si no adogoa moroi ba *Tora* (ngawalö mbuku si fakhai ba goi-goi ma huku, ya'ia zi-5 mbuku Moze), *Nevi'im* (buku ndra sama'ele'ö) ba *Ketuvim* (ngawalö zura bö'ö). Tesura oi fefu mbuku andre ba li Ibrani ba so göi ösa nisura ba li Aram, li ni'oguna'ö Yesu samösa. Sanura ya'ia no oi fabö'ö-bö'ö, simanö göi ginötö wanura ya'ia, itaria so töra ngaotu fakhe ba gotaluara. 

No to'ölö ba gotalua ndra Niha Keriso wa laföfö'ö zura Gamabu'ulali Siföföna tobali öfa faosatö: 
# Buku *Pentateuch*, ya'ia da'ö silima mbuku siföföna nifotöi *Torah* ba gotalua ndra niha Yahudi ba buku Moze bakha ba Zura Ni'amoni'ö ba li Niha;
# Buku *Hikaya*, ya'ia da'ö ngawalö zura sanutunö waö-waö soi Israel, i'otarai me lahalö danö Kana'ana tobali tanöra irugi me i'alani ira razo Nebukanesa ba ifawu'a ira ba danö Babilonia;
# Buku *Fa'atua-tua*, ya'ia da'ö ngawalö zura sangerönusi sisökhi ba silösökhi ba gulidanö; ba
# Buku ndra *Sama'ele'ö*, ya'ia da'ö ngawalö zura sanandrösa khö ndra sama'ele'ö sangombakha hadia lua-luania na la'erogö Lowalangi niha.

Ngawalö zura si so bakha ba Gamabu'ula-li Siföföna andre no oi fabö'ö wama'oli ba fanötöi ya'ia, dali ndraha gereja Niha Keriso. Bakha ba Gereja Ortodoks ba fefu gereja nifotöi Gereja Timur so 49 mbuku. Bakha ba Gereja Katolik so 46 buku ba bakha ba ato Gereja Protestan so 39 buku.

## Buku Zura Ni'amoni'ö ba adogoania

Ae baso zura Angolifa Mbuku Zura Ni'amoni'ö ba wamaigi ngawalö buku Zura Ni'amoni'ö ba adogoania.

## Amaehuta Zura Ni'amoni'ö Yahudi, Gereja Katolik ba Gereja Protestan
Heŵa'ae la'oguna'ö Zura Ni'amoni'ö si fagölö, no oi fabö'ö wa'oya ba itaria fabö'ö göi döi mbuku bakha ba agama Yahudi, ba Gereja Katolik ba ba Gereja Protestan. Bokai Zura Ni'amoni'ö ba baso ba da'ö hadia mbörö wa oi fabö'ö-bö'ö ia.

## Faigi göi

* Sura Ni'amoni'ö
* Angolifa Mbuku Zura Ni'amoni'ö
* Amabu'ulali Sibohou
* Yahudi
* Israel

## Umbu
Elewazi

**Elewazi** ma asese la tötöi ia faoma fanötöi **Kelewazi, Gelewazi**, ba li Indonesia no sa'ae la'ila faoma fanötöi; "Cacing tanah". Töi da'a töi sifagölötö ba gangolifa gelewazi moroi ba ngafu *Oligochaeta*. Elewazi andre no la fetaro ia ba *ordo Opisthopora*, molo'ö ba wamaigi fa'ateboka guli ma *pori-pori* zimatuania *(jantan)* mamokai *posterior* khö guli zi'alawe *(betina)*, heŵa'ae angolifa zimatua *internal anterior* da'a khö zi'alawe. Famahaö sifakhai ba *kladistik teoretis* no lafögögö wetaronia, hiza, bakha ba *subordo Lumbricina* moroi ba *ordo Haplotaxida*, tola manö tefawu'a molo'ö wa'atedou wamareso ba wamahaö ndra ere wa'atua-tua.

Elewazi zi hulö mboto-boto zikhalania, ba tefa'ele'ö ba *filum Annelida*. Elewazi andre auri ira ba danö, la'a wöfö *organik* sauri ma si no mate. Lala wangasoso gö ba mboto gelewazi andre tefalua ba zi sandrohu botonia. Elewazi andre ifalua nifotöi *respirasi* moroi ba gulinia. Lala wofanö ma ofanöwa gelewazi, no sa'ae la'ila so khönia wamaedo gofanöwa *(transportasi ganda)* ya'ia da'ö moroi ba *cairan selom* faoma do si so bakha ba mbotonia. So khönia gangowuloa *sistem saraf pusat* faoma *perifer*. *Sistem saraf pusat* tobagi dua ya'ia da'ö: *ganglia* yaŵa mbawa, sisambuania ba zidombua sisi, tefakhai ba tali saraf sifagohi ba zi'osaraö botonia numalö ba *neuron motor* faoma *sel-sel sensorik* ero ngandroto mbotonia. No oya *kemoreseptor* tehörögö ahatö ba mbawa gelewazi andre. Ngandroto sowulo-wulo ba *longitudinal* ero ngandroto gelewazi, da'a zimöi fanolo gofanöŵania.

## Omböila

*Deskripsi tentang tumbuhan/binatang tsb: bentuk, ciri-ciri seperti ukuran besar/panjang, warna, dlsb. yang membantu orang bisa mengidentifikasi tumbuhan/binatang tsb. Adakah berbagai jenis (varietas)?*

## Habitat

*Di mana tumbuhan/binatang tsb. biasanya hidup (negara, daerah, lingkungan, ekosistem). Dan bila ada sejarah penyebaran, ke mana saja tumbuhan/binatang tsb tersebar?*

## Kultivasi

*Bagaimana membudidayakan (penanaman, pembiakan, perawatan, pemanenan, pengolahan) tumbuhan/binatang tsb.? Adakah teknik khusus?*

## Fangoguna'ö

*Untuk apa saja yang tumbuhan/binatang tsb. digunakan? Sebagai obat? Sebagai makanan? Sebagai mainan? Sebagai dekorasi? Sebagai piaraan? Sebagai obyek budaya? Sebagai obyek religius?*

## Faniaga

*Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?*

## Onönöta

*Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?*

## Basoŵa

*Di sini ditulis daftar buku yang membahas tanaman/binatang tsb. dan belum disebut dalam tulisan.*

## Khai-khai baero

*Di sini ditulis situs web utama yang membahas tumbuhan/binatang tsb. kalau ada*

## Umbu
Fangowasaini Ekaristi

**Fangowasaini Ekaristi** (ma asese göi latötöi ia **Misa**) no töi sambua halöŵö fangandrö ba fanunö bakha ba Gereja Katolik, heza mufondrondrongo Daromali Lowalangi ba mufa'ema roti ba agu si no tobali boto ba do Keriso samösa. Ba Gereja Protestan asese göi latötöi da'a Femanga Gö Ni'amoni'ö. Fehede *ekaristi* tehalö moroi ba li Yunani εὐχαριστία (*eucharistia*), eluahania fangandrö saohagölö, sasese la'oguna'ö bakha ba zura Gamabu'ulali Sibohou. Töi andre tetohugö te'oguna'ö irugi ma'ökhö bakha ba Gereja Anglikan, Gereja Ortodoks ba mendrua manö bakha ba Gereja Katolik ba ba mato ha'uga Gereja Protestan.

Hada wangowasaini Ekaristi andre tebörögö mufalua ba ginötö ndra nifahaö Yesu samösa. Ba zi bongi fatua lö laforöfa ia, i'owuloi ndra nifahaönia ba wemanga safuria Yesu. Bakha ba wemanga safuria andrö ifahowu'ö roti ba agu tobali boto ba donia, ba i'oroi'ö khö ndra nihafahaönia ena'ö latohugö wangowasaini simane ba wanörötödö khönia. Tesura da'a si föföna sibai bakha ba zura Waulo khö Niha Keriso ba mbanua Korindro () ba aefa da'ö bakha ba Injil Mareko (), Mataio () awö Luka () me imane,
Me manga ira ba zi bongi, ihalö roti Yesu, i'andrö saohagölö, iboboto roti ba ibe'e khö ndra nifahaönia imane, "Mitema ba mi'a; botogu da'e nibe'e soguna khömi." Aefa da'ö ihalö mako, i'andrö saohagölö, ibe'e khö ndra nifahaönia imane, "Mitema ba mibadu; dogu da'e, do gamabu'ula li sibohou, niduwagö soguna khömi. Mifalua zimane ba wanörötödö ya'o."

Aefa da'ö itutunö Luka bakha ba zura Halöŵö Zinenge wa lö aetu owulo ndra solohi khö Yesu ero luo Migu ba "wamoboto roti ba ba wangandrö" (; ). I'otarai da'ö irugi ma'ökhö lö aetu owulo ndra Niha Keriso ba wangowasaini Ekaristi.

## Töi Ekaristi

Simane si no tesura yaŵa tehalö wehede andre moroi ba Zura Ni'amoni'ö me ihalö wangandrö saohagölö Yesu. Baero döi andre la'oguna'ö göi niha Katolik ba zi sagörö ulidanö döi **Misa** (li Inggris *mass*, li Jerman *Messe*). Fehede andrö tehalö moroi ba li Latin *missa*, niŵa'ö gere ba gangahorita wangowasaini Ekaristi me imane *ite missa est*, eluahania ambö töra: Lau, no awai wangowasaini Ekaristi. Mi'ofanö ba mifolakhömi Lowalangi ba wa'aurimi.

## Faosatö Gowasa Ekaristi

### Famobörö
* Sinunö
* Fangowai
* Fehede Famasao
* Famalalini era-era
* Litani
* Sinunö Fanuno (ha ba luo Migu ma Owasa sebua)

### Liturgi Taromali
* Fombaso I
* Sinunö Fanemali
* Fombaso II
* Sinunö Föna Injil
* Fombaso Injil
* Homilia
* Tuho Wamati
* Fangandrö Niha Samati

### Liturgi Ekaristi
* Fama'anö buala
* Sinunö buala
* Fangandrö Saohagölö Sebua (li Indonesia: **)
** Prefasi
** Anamnese
** Doksologi
* Komuni
** Fangandrö Zo'aya (He Ama Khöma)
** Ono Mbiri-biri
** Fanema Komuni
** Sinunö Komuni
** Fangandrö Komuni

### Fangasiwai
* Angombakhata
* Famahowu'ö
* Sinunö Fangasiwai

## Umbu
Amabu'ulali Sibohou

**Amabu'ulali Sibohou** (li Yunani satua * (Hē Kainḕ Diathḗkē)*; li Latin **) no sambua gangowuloa mbuku sitobali tambali Zura Ni'amoni'ö resmi ni'oguna'ö ndra Niha Keriso. Bakha ba ngawalö mbuku andre tesura he ngawalö wamahaö Yesu awö ngawalö nidunö-dunö sifakhai ba wa'aurinia, ba he göi hadia zalua si fakhai ba wa'auri ndra Niha Keriso me ngaotu ndröfia sisara. Tambalinia ya'ia gangowuloa mbuku Gamabu'ulali Siföföna, si'arakhagö fagölö khö Zura Ni'amoni'ö ni'oguna'ö ndra niha Yahudi. Te'osambua'ö fefu mbuku andre (Amabu'ulali Siföföna ba Amabu'ulali Sibohou) tobali sambua buku nifotöi Sura Ni'amoni'ö ndra Niha Keriso.

Buku Gamabu'ulali Sibohou no angowuloa zura nisura zi hadauga zanura ba li Yunani satua nifotöi "Koine" ba nisura ba ginötö si no oi fabö'ö-bö'ö. So khönia bakha 27 mbuku ba no fagölö ia khö dozi daha Gereja, he Gereja Ortodoks, Gereja Katolik, Gereja Anglikan ba he ngawalö Gereja Protestan si no oi fabö'ö-bö'ö. Buku si 27 andrö ya'ia:
* 4 Injil (Mataio, Mareko, Luka ba Yohane)
* Halöŵö Zinenge
* 13 zura Waulo
* Sura khö niha Heberaio
* 7 zura ndra nifahaö Yesu
* Buku Wama'ele'ö

Ifa'oli zi 27 mbuku andre si föföna sibai tuada Atanasius, samösa uskup Aleksandria me döfi 367. Arakhagö 30 fakhe aefa da'ö lafatunö ba latema'ö gangolita 27 mbuku Zura Gamabu'uali Sibohou andre ba konsili Hipo me döfi 393, ba aefa da'ö ba konsili Kartage me döfi 397. Bahiza awena sa dania aro ia me i'a'aro'ö ia Paus Inosensius I me  döfi 405. Bakha ba ziha'uga konsili andre göi lafa'oli ngawalö mbuku sedöna fao bakha ba zura Gamabu'ulali Siföföna, fao ba da'ö ngawalö mbuku nifotöi *[[deuterokanonika]]*, si so bakha ba Zura Ni'amoni'ö Gereja Katolik irugi iada'a.

Molo'ö *New Oxford Annotated Bible*, "Arakhagö fao dödö fefu gere Zura Ni'amoni'ö wa lasura zi öfa mbuku Duria Somuso Dödö (li Indonesia: *{{li|id|Injil*) ira sanura Injil öfawulu irugi önö ngafulu fakhe aefa wa'amate Yesu. Börö da'ö tenga nisura niha si no mangila samösa halöŵö Yesu ia ma zui nisura ba ginötö auri ba mamahaö Yesu nasa." Duma-dumania Luka sama'anö sura Luka. Simane nisura bakha ba *ESV Study Bible*, Luka andrö no nga'ötö sidua ndra Niha Keriso. Eluahania lö ni'ilania Yesu ba lö irai faondra ira. Ba wama'anö sura Luka, i'owuloi nidunö-dunö niha si no irai mangila halöŵö Yesu (), inönö nasa wa no irai fao ia mukoli awö Waulo (), simane nifaduhu'ö Waulo samösa bakha zurania ba , , ba .

## Töi ba Gamabu'ulali Sibohou

*Edöna musura*

## Ngawalö mbuku

*Edöna musura*

## Faigi göi

* Sura Ni'amoni'ö
* Angolifa Mbuku Zura Ni'amoni'ö
* Amabu'ulali Siföföna
* Yahudi
* Israel

## Umbu
Esemka

**Esemka** no sambua perusahaan sangahaogö moto moroi ba Surakarta si no göi tobali ono perusahaan khö PT Solo Manufaktur Kreasi. Lahalö döi "Esemka" andre moroi ba wangadogo'ö döi zekola SMK (Sekolah Menengah Kejuruan), sambua sekola si falalaŵa ba SMA, bahiza la'osambalö'ö dödöra ira guru ba wamahaö ngawalö nekhe-nekhe si tola la'oguna'ö ya'ira iraono sekola ba ngawalö lala halöŵö danga soguna na mohalöŵö ba sambua bisnis ma fabrik, fao ba da'ö fabrik wangahaogö moto. Ba mböröta labörötaigö lafotöi Esemka andre sambua merek moto nasional ira nifotöi media lokal, ba itugu ara itugu la'oguna'ö göi ia ya'ira media nasional, irege tobali laŵa'ö niha wa Esemka andre sambua merek moto Indonesia. I'otarai döfi 2013 ifazökhi ambö töra 10 moto awö truk mini ero waŵa Esemka.

## Khai-Khai baero
* Situs web resmi Esemka 

## Umbu
Aram

**Aram** (bakha ba Zura Ni'amoni'ö ba li Niha **Aramo**) no töi nono khö Semi, samösa ba gotalua zi tölu nono khö Noakhi (Semi, Khamo ba Yafeti). Töi andre asese te'oguna'ö tobali töi sambua li nifotöi **li Aram**, ni'oguna'ö niha ba danö Palestina ba ba Suriah meföna. Dombua mbuku bakha ba zura Gamabu'ulali Siföföna nisura ba li Aram, ya'ia da'ö buku Danieli ba buku Esera awö ngawalö zura wondrakö khö niha Yahudi nifotöi Talmud. To'ölö te'oguna'ö li Aram tobali li fariawösa si ero ma'ökhö ba gotalua niha si fagölö (niha sato), ba te'oguna'ö li Ibrani tobali li wahuhuosa ba agama, ba wamatörö ba ba gotalua ndra si'ulu mbanua. Li Aram andre göi ni'oguna'ö Yesu ira nifahaönia.

## Faigi göi

* Yahudi
* Ibrani
* Sura Ni'amoni'ö
* Amabu'ulali Siföföna
* Amabu'ulali Sibohou

## Umbu
Timor Putra Nasional

**PT Timor Putra Nasional (TPN)** ma asese latötöi manö **Timor** no sambua perusahaan samazökhi moto nifasindro Tommy Soeharto me ndröfi 1996 ba tedudugö me ndröfi 2000. Tefasindro ia tobali perusahaan samowua Instruksi Presiden (Inpres) sanandrösa ba industri mobil nasional. Aefa da'ö itötöi TPN famatörö Indonesia tobali perusahaan si ha sambua tobali *pionir mobil nasional*, irege oroma hulö na ifa'anö Inpres andre Soeharto ha ba wamobawa lala khö nononia Tommy.

Lö nifazökhinia moto götö wa'aurinia TPN andre, ha i'öli moto si no awai moroi ba Korea Selatan nifazökhi Kia Motors ba ifamawa ia ba Indonesia. Da'ö göi mbörö wa laduhö ia me 2000, börö me no isawö goi-goi si no ifakhoi Organisasi Perdagangan Dunia (WTO).

Töi Timor no adogoŵa moroi ba Tenaga/Teknologi Industri Mobil Rakyat, heŵa'ae so sa ösa niha sanguma'ö wa töi Timor tehalö moroi ba döi hulo Timor si so tanö ba gatumbukha Indonesia.

## Umbu
Pindad

**PT Pindad** (ono perusahaan khö Len Industri) no sambua  perusahaan samazökhi ngawalö wakake si fakhai ba militer. so dombua khönia pabrik, sambua ba Bandung (heza lafazökhi ngawalö wana, moto ba mesin) ba ba Turen (heza lafazökhi nono wana ba ono bom). So dombua gödo khönia ba Jakarta. Perusahaan andre no sambua ba gotalua perusahaan fondrege atua ba Indonesia sauri irugi ma'ökhö awö wa sindruhu ha perusahaan si sambua andre zamazökhi ngawalö wakake si fakhai ba militer ba Indonesia.

## Umbu
Monoteis

Lafotöi **monoteis** ma **monoteisme** sambua lala wangera-ngera sanguma'ö wa ha samösa zokhö ba samatörö banua siyaŵa awö danö ba fefu nösinia. Töi zokhö fondrege mofa'abölö andrö **' ba li Indonesia ma **' ba li Inggris. Börö me lö töi si fagölö ba li Niha khö zokhö simane andre, te'oguna'ö manö döi Lowalangi, ni'oguna'ö i'otarai wa'atohare ndra misionaris niha Keriso me 1865 irugi ma'ökhö. Börö da'ö tola taŵa'ö monoteis andrö ba li Niha **fahasamösa Lowalangi**.

So mato ha'uga agama si faduhu tödö khö *ha* samösa Lowalangi ba börö da'ö lafotöi ira agama monoteis. Tölu ba gotaluara ya'ia da'ö agama Yahudi, agama Niha Keriso ba agama Islam.

Fehede monoteis tehalö moroi ba li Yunani  (*monos*) eluahania "ha samösa", "ha sara" ma "ha sambua" ba  (*theos*) eluahania Lowalangi.

Baero monoteis, oya hohou wangera-ngera bö'ö si so ba gulidanö. So nifotöi politeis, panteis ba deis. Ero nahia fabö'ö hohou ni'o'ö niha sanandrösa ba ha'ökhö mamati ira.

## Faigi göi

* Politeis
* Panteis
* Deis

## Umbu
Turia Somuso Dödö

**Turia Somusodödö** (li Indonesia ) no töi ni'oguna'ö ndra Niha Keriso tobali töi nidunö-dunö sanandrösa khö Yesu Keriso, si no tobali turia somuso-dödö ba niha samati khönia. Fehede "turia somuso dödö" andre no eluaha ba li Niha wehede  (*evangelion*) ba li Yunani, heza tesura zura Gamabu'ulali Sibohou. Me föna la'oguna'ö wehede andre ba wangombakha turia si fakhai khö razo. Duma-dumania angombakhata wa no tumbu khönia nono ma wa edöna tohare ia ba zi sambua banua ma zui wa so goi-goi sibohou same'e aoha noro-dödö niha-mbanua, btn. Bakha ba zura Gamabu'ulali Sibohou te'oguna'ö wehede andre ha ba zi **öfa mbuku** sanutunö waö-waö wa'auri Yesu i'otarai tumbu ia irugi mate ia ba manahae ba zorugo, ya'iada'ö buku Mataio, Mareko, Luka ba Yohane. Dumadumania ibörötaigö wanura buku khönia Mareko faoma fehede famasao andre, "Böröta duria somusodödö andrö, khö Yesu Keriso", ba nahia "duria somusodödö" andrö tesura ba li Yunani .

## Töi Injil

Tohare ba Indonesia wehede Yunani  andre moroi ba li Arab  si tobali *injil* ba li Melayu. Da'ö mbörö wa ba li Indonesia latötöi Duria Somusodödö andrö Injil. Töi Injil andre göi zito'ölö la'oguna'ö bakha ba liturgi Gereja Katolik ba Danö Niha.

## Inötö Wanura

Molo'ö wangosili ndra ere Zura Ni'amoni'ö tesura zi öfa mbuku Injil andre ba gotalua ndröfi 66 ba 110, eluahania töra 30 fakhe aefa wa'amate Yesu. Ba mböröta lö fao tesura döi zanura ya'ia irege lö la'ila niha haniha oi zanura Injil andrö. Awena ba ngaotu ndröfia si-2 lanönö niha oi döi Mataio, Mareko, Luka ba Yohane, eluahania me no oi mate niha sangila ya'ira.

Molo'ö zinöndra ato gere Zura Ni'amoni'ö, si föföna sibai tesura ba ya'ia Injil Mareko. Aefa da'ö la'oguna'ö zura Mareko andre ya'ira sanura Injil Mataio ba Luka ba wanura Injil khöra, ba lanönö göi nidunö-dunö moroi ba gumbu zura bö'ö (ba gotaluania sura nibe'e töi **Q** ba gotalua ndra ere Zura Ni'amoni'ö).

Andrö asese lafotöi zitölu ngawalö buku Injil siföföna andre *Injil sinopsis*, börö me ösira bakha so zifagölö (nihalö moroi khö Mareko) ba so göi zifabö'ö (nihalö moroi khö Q. Faigi gambara ba zinga sisa sangoroma'ö hewisa gamakhaita zi tölu mbuku Injil andre. Bakha ba gambara andrö latötöi gumbu Q faoma *double tradition*)

Injil Yohane tesura ara furi da'ö, ba la'oguna'ö ia ba gotalua ndra niha si no tefaböbö ba gangowuloa nifotöi angowuloa khö Yohane.

## Faigi göi

* Mataio
* Mareko
* Luka
* Yohane
* Sura Ni'amoni'ö
* Amabu'ula-li Sibohou

## Umbu
Steven John Carrell

**Steven John Carrell** tumbu me 16 Agustus 1962 ya'ia andre samösa aktor, produser, faoma penulis moroi ba Amerika Serikat si no fao ba wahulösa ba wa'amöna nominasi Academy Award. Ya'ia andre no tobali samösa niha si no tehöngö ba gulidanö i'otarai me famai ia ba film si'oföna sibai fao ia simane *[[Bruce Almighty]]*, *Anchorman*, *[[The 40 Year-Old Virgin]]*, *Little Miss Sunshine*, *Evan Almighty*, *[[Dan in Real Life]]* ba *Horton Hears a Who!*. No sa'ae ifili lala halöŵönia ba wamai film andre i'otarai me döfi si 1991.

## Filmografi
### Film

### Televisi

## Khai-khai baero

* Dateline NBC's interview with Carell

## Umbu
Halöŵö Zinenge

**Halöŵö Zinenge** (Yunani föna: **, *Práxeis Apostólōn*; Latin: *)* no sura silima bakha ba mbuku Gamabu'ulali Sibohou; khönia bakha tetutunö waö-waö wamasindro Gereja ba famazaewe turiania ba zi sagörö tanö si so barö wamatörö Roma.

Halöŵö Zinenge (HalZin) faoma Injil Luka no dombua faosatö moroi ba zi sambua zinura Luka-HalZin, nisura samösa niha si lö ta'ila töi. Laŵaö bakha ba goroisa zatua Gereja (*tradisi*) wa sanura ya'ia no Luka, samösa dokter sango'awögö Faulo ba wekolinia. To'ölö laŵaö wa tesura ia 80–90 furi Keriso, heŵa'ae so gere Zura Ni'amoni'ö sanguma'ö 110–120 furi Keriso. Bakha ba waosatö si sara, Injil Luka, tetutunö hewisa ifönui gamabu'ulalinia Lowalangi ba wangorifi ulidanö bakha ba wa'auri, fa'amate ba femaoso Yesu moroi ba Nazareta. Itohugö HalZin faoma waö-waö ndra Niha Keriso ba ngaotu ndröfia si sara, tebörögö ba wanahae Yesu ba zorugo. Salua nitutunö bakha ba faza ba mböröta zura alua ba Yerusalema, tetutunö ngaluo we'amöi tou Geheha Ni'amoni'ö (luo Pentakosta), famofanö ndra Niha Keriso moroi ba Yerusalema ba famasindro Gereja ba Antiokia. Bakha ba faza aefa da'ö tetutunö gamatohula duria Niha Keriso andrö nifalua Waulo ba te'o'ozui faoma fe'asonia ba gurunga ba Roma, ba wombaloi fanguhukunia.

Bakha ba Luka–HalZin itandraigö ibe'e wanemali ba wanofu bakha teologi Luka, ya'ia da'ö hewisa wa tola la'o'ö khö Mesia Yahudi sambua Gereja, si fao awö khönia abölö oya niha si tenga Yahudi; fanemali ba da'ö ya'ia wa oroisa Keriso tebe'e khö niha bö'ö börö me lö latema ia ira niha Yahudi. Tola göi tobali Luka–HalZin fombelegö ndra solohi khö Yesu föna ndra niha Yahudi: oya huhuo ba famotokhi taromali bakha ba HalZin tetandrösaigö khö ndra niha Yahudi, ba niha Roma tobali samabali ba wasöndratali sanandrösa ba hada ba huku Yahudi.  Baero da'ö molo'ö Luka, ira solohi khö Yesu no sambua wa'awösa bakha ba niha Yahudi, ba börö da'ö lasöndra wa'edöna huku tobali sambua agama nitema'ö; aefa da'ö, hulö lö i'ila sibai Luka hewisa gohitö dödö Lowalangi ba zi so föna khö ndra niha Yahudi ba niha Keriso, heŵa'ae latema'ö wa'aniha Yahudi Yesu ba solohi khönia si föföna, lö aetu göi ifatörö dödö zombaso wa no latimbagö Mesia ira niha Yahudi.

## Umbu
Martin Luther

**Martin Luther** (ba li Jerman: ˈmaʁtiːn ˈlʊtɐ ; 10 November 1483– 18 Februari 1546) no samösa gere ba Jerman, teolog, sanura buku, sanura sinunö, guru sebua, ba si fao awö ba Ordo Santo Agustinus. Ya'ia no sondrönia'ö Reformasi Protestan ba lala wangera-ngerania bakha ba teologi no tobali dane-dane hou Lutheran.

Itema wa'a'ere bakha ba Gereja Katolik Luther me 1507. Bahiza aefa da'ö ibörötaigö itenaŵa mato ha'uga wamahaö awö wolau hadia ia si so bakha ba Gereja Katolik; töra-töra itenaŵa nifotöi *indulgensi*. Itandraigö wangatulö'ö da'a Luther faoma *diskusi* samatunö indulgensi andre me isura nifotöi "95 tesis" me 1517. Me 1520, i'andrö khönia Paus Leo X ena'ö itibo'ö fefu zi no isura sanandrösa ba da'ö, ba me lö i'o'ö, me Januari 1521 i'tuli'ö ia baero Gereja Paus (*ekskomunikasi*). Aefa da'ö ihuku ia göi Charles V, razo samatörö me luo da'ö (nifotöi **' ba li Jerman; **' ba li Indonesia). Me mate Luther 1546, *ekskomunikasi* moroi khö Paus Leo X so nasa.

*Awena irugi da'a u'ali moroi ba Wikipedia Inggris. Utohugö na furi. Na so ginötöu, tola göi ötohugö. Teks asli ba li Inggris oroma ia tou da'a na öbulö'ö faoma kode.*

## Umbu
Tanö Amabu'ula

**Tanö Amabu'ula** ya'ia da'ö bolo danö si so ba Timur Tengah i'otarai mbewe nasi Mediterania irugi nöfi nidanö Yordan. Bakha ba tradisi fagölö geluahania faoma tanö Ndraono Izeraeli awö tanö Palestina. Ma'ökhö to'ölö la'oguna'ö ia ba wanötöi he negara Israel ba he tanö Palestina. Khö ndra niha Yahudi, Niha Keriso, Islam ba Bahai tanö andre no ni'amoni'ö.

Wa mo'öla danö andre, ösa börö wetaro Yerusalema bakha ba agama: nahia fondrege te'amoni'ö ia bakha ba agama Yahudi, nahia gosali niwöwöi Zelomo, nahia heza oya alua nisura bakha ba Zura Ni'amoni'ö, nahia heza göi ifalua halöŵönia Yesu, nahia heza la'otahögö ira niha Islam na mangandrö ira, nahia heza alua wama'ele'ö khö Muhammad (fanahae ba zorugo nifotöi *Mi'raj*), ba nahia ogamöta zikoli moroi ba agama Yahudi, Niha Keriso, Islam ba Baha'i.

Da'a göi ösa mbörö wa alua nifotöi "Fasuwöta Röfa" (li Indonesia: **'; li Inggris: **') (1095–1291), me lasuwö niha Islam ira Niha Keriso moroi ba Eropa ba wangai mangawuli Danö Amabu'ula, si no lara'u ira niha Islam moroi khö Niha Keriso me 630 furi Keriso.

Oya nahia ba Danö Amabu'ula si no tobali ogamöta zikoli moroi ba agama Yahudi, Niha Keriso, Islam ba agama Bahai. Möi ira manörö ba Danö Amabu'ula andrö ba wamaigi faoma hörö ba ba wombabaya faoma tanga ngawalö hadia ia zi fakhai ba wamatira, ba ba wondrou'ö fa'omasira ba Danö Amabu'ula.

 Sura andre awena fuli mu'a'azökhi molo'ö teks moroi ba Wikipedia Inggris. Awena irugi da'e zi no mufareso. Na so ginötöu ba tolo Wikipedia ba wanohugö wo'ali ya'ia. Oroma teks ba li Inggris ba da'a tou na öhöndrögö ba **Bulö'ö kode**.

## Famotokhi

## Umbu

## Khai-khai baero

* Manuscripts from the Holy Land, Shapell Manuscript Foundation
* "Description of the Holy Land", gambara danö moroi 1585 sangoroma'ö Tanö Amabu'ula ba ginötö Yesu, World Digital Library
Tanö Ni'amoni'ö

Tanö Ni'amoni'ö ma sabölö atulönia Tanö Amabu'ula ya'ia da'ö föfö danö ba Timur Tengah si so ba gotaluara mbewe nasi Mediterania ba bewe nidanö Yoridano.

Tanö Ni'amoni'ö no töi sasese la'oguna'ö niha ma'ökhö, bahiza töi ni'oguna'ö bakha ba Zura Ni'amoni'ö ya'ia Tanö Amabu'ula, ya'ia da'ö tanö nifabu'u Lowalangi tebe'e khö Gaberahamo ba ba khö ma'uwunia.

Andrö wa ba da'a ta'oguna'ö döi Tanö Amabu'ula, heŵa'ae ba Wikipedia Indonesia ba ba Wikipedia Inggris la'oguna'ö döi Tanö Ni'amoni'ö. Höndrögö ba Tanö Amabu'ula ba wombaso zanandrösa ba danö ni'amoni'ö andre khö ndra niha Yahudi, Niha Keriso, Islam ba Bahai.
Ni'otalakhoi

**Ni'otalakhoi** no sambua ornamen Nias zi fao ba sikhala geometri. Ni'otalakhoi moroi "ni'o" ya'ia da'ö sambua ngawalö ni fazökhi molo'ö sambua sikhala, ba "talakhoi" ya'a da'ö khoi zi adölö ma zafatö-fatö. No'otalakhoi mo'eluaha ia fa'ohao-hao, fa'adölö dödö, fa'atohunö, ba fa'asöla.

## Fangoguna'ö

Ni'otalakhoi la oguna'ö ia ba bewe nukha hada, omo hada, ba fakake.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'obakola

**Ni'obakola** no sambua *ornamen* sikhala *geometri*. Sikhala ni'obakola ya'ia da'ö "kola" ma hulö si'öfasagi nifuta ma göi hulö zikhala damböyö. *Ornamen* da'a mo'eluaha ia fa'ohau-hau ba wamatörö sisökhi

## Fangoguna'ö

Ni'obakola la'oguna'ö ia föna nomo hada ma ba mbaru, ba tanöbö'önia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'odöfi

**Ni'odöfi** no sambua ornamen sikhala benda. Ni'odöfi no simane sikhala döfi si 5 (lima), 7 (fitu), ma 9 (siwa) fatalinga (sudut). Ornamen da'a mo'eluaha ia fa'amareta, fa'abalugusa, fa'atalifusö.

## Fangoguna'ö

Ni'odöfi la oguna'ö ia ba buatö, tuwugahe, tufo, ba tanöbö'ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'ogama

**Ni'ogama** no sambua ornamen sikhala geometei. Ornamen da'a molo'ö "gama" ma tanda owulo zi fao walu khoi bkaha nia. Ni'ogama mo'eluaha ia fa'afaosa fefu ma fefu oi fao lö hadöi si lö mu onangegö.

## Fangoguna'ö
 
Ni'ogama la oguna'ö ia ba omo ma baru hada, ba fakake hada, ba tanöbö'ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'ohulayo

**Ni'ohulayo** no sambua ornamen sikhala fakake. Ni'ohulayo ya'ia da'o ornamen ni faökhi molo'ö sikhala umbu toho (khoi nia no afatö-fatö hulö si tölu sagi). Ni'ohulayo mo'eluaha fa'abarani. 

## Fangoguna'ö

Ni'ohulayo la oguna'ö ia ba baru hada, omo hada, ma fakake.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ornamen Nias

''Ornamen'' ba li nono niha lafotöi ia sua-sua, indrö-indrö, sora-sora, ma bira-bira molo'ö *KBBI*  ma *Kamus Besar Bahasa Indonesia* ya'ia da'ö ngawalö ni oguna'ö zikhala fonönö fa'amohadu, fa'abaga-baga, ni'uke, ba domosa, ba nukha simane baru, lembe, u'i, ba he göi ba fakake, ba tanöbö'ö nia. Ba ndröfi 1992, samatörö ba Kabupaten Nias si fao ndra *seniman si so ba* soi danö niha faoma no la honogöi tölu ngawalö duho la'a-la'a (Li Indonesia: *warna)* ba foböwö'ölö nono niha, ya'ia da'ö  (*Li Indonesia: kuning*) hulö wa'a'usö gana'a,  (Li Indonesia*: merah)* oyo hulö ndro*, ba  (Li Indonesia: hitam)* aitö hulö danö solönga.

## Ngawalö motif ornamen Nias
Motif ornamen Nias la faosa ia molo'ö sikhala nia, ya'ia da'ö:
#*Geometri*, no si ehao-hao sihkala khoi nia simane si öfasagi, si tölu sagi, owulo-wulo ba tanöbö'ö nia.
#Sinambua (Flora), no simane sinambua ma ndroto sinambua khala-khala nia ya'ia da'ö ni'ombowogafasi (khala-khala mbowo gafasi), Ni'otalingawöliwöli (khala-khala mbowo afu-afu gatua), ni'owulari (khala-khala bulu sinambua), ba tanöbö'ö nia.
#Aurifö (Fauna), simane sikhala aurifö ia, ya'ia da'ö ni'o'asu, ni'obögi, ni'o'i'a, ba tanöbö'ö nia.
#Fakake (Benda), sikhala nia no simane fakake ni oguna'ö ba wa aurisa nono niha simane no'ohulayo (uwu toho), ni'obaluse, ni'onifatefate, ba tanöbö'ö nia.
#Boto (Tubuh manusia), no simane sikhala ndroto-ndroto mboto ia ya'ia da'ö ni'oboha, ni'oroto, ba tanöbö'ö nia.
#Khayali (Imajinasi), ornamen da'a sikhala nia moroi ba khayali ma tenga si so ba gulidanö ya'ia da'ö ni'obawalasara.

## Motif ornamen nias
#Ni'otalakhoi
#Ni'ohulayo
#Ni'obakola
#Ni'ogama
#Ni'obiku
#Ni'odöfi
#Ni'owulari
#Ni'obutelai
#Ni'otalingawöliwöli
#Ni'obowogafasi
#Ni'owulunandrulo
#Ni'owewemagai
#Ni'oasu
#Ni'obögi
#Ni'o'i'a
#Ni'osöri
Ni'obiku

**Ni'obiku** no sambua ornamen Nias zi fao ba zikhala geometri ma göi fakake. Sikhala ni'obiku la halö ia moroi ba sikhala biku-biku, ya'ia daö hulö laya-laya. Ni'obiku mo'eluaha ia fa'abalugusa ma fa'amolakhömi.

## Fangoguna'ö

Ni'obiku la oguna'ö ia ba bewe nukha hada, omo hada, ba fakake tanöbö'ö.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Alquran

**Alquran** ma **A-Qur'an** ma asese la'adogo'ö **Quran** no sura ni'amoni'ö bakha ba agama Islam. Tesura ia ba ngaotu ndröfia si-7, tebörögö me 22 Desember 603 ba te'awalisi 23 fakhe aefa da'ö. Eluahania te'a'asogö zura ni'amoni'ö ndra niha Islam andre 600 fakhe aefa wa'amate Yesu. Andrö göi wa so ösa nisura sanandrösa khö Yesu ba inania Maria bakha ba Alquran, heŵa'ae itaria fabörö nisura ba da'ö moroi ba nisura bakha ba zura Gamabu'ulali Sibohou.

## Umbu
Tea-tea

## Omböila

Ba Danö Niha, tea-tea andre tenga sawena mu'ila no aurifö sasese falukha ero inötö. Ba li Indonesia tea-tea ya'ia da'ö **Kecoak**, **lipas**, mazui **coro** sambua moroi ba zoya gangolifa *ordo serangga* (*Blattodea*) Metamorfosis ma *hemimetabola* sitohare moroi ba kelas *Insecta*. Ordo da'a so ba zi 4000 spesies, 2 Famili (biologi) ma *superfamili*, ba so 6 famili (biologi). Tea-tea andre arakhagö auri ira ba zi sagörö ulidanö, baero ba *kutub*. Tea-tea ahatö sibai ira ba ngawawa damo *sentadu* ma *Belalang sentadu* sasese latötöi faoma Mantodea faoma henu ma nitötöi faoma *rayap* mazui *Isoptera*. 

Ba gotalua *spesies* dea-tea si no tehöngö ma si no oi la'ila niha, ya'ia da'ö tea-tea Amerima *(kecoak amerika)*, *Periplaneta americana*, fa'anau ikhamö ba zi 3&nbsp;cm, kecoak Jerman, *Blattella germanica*, fa'anau ba zi ±1½ cm, faoma tea-tea ba mbanua Asia ma kecoak Asia, *Blattella asahinai*, fa'anau ba zi 1½ cm. Tea-tea andre no sambua gurifö sasese lafaogö ba gurifö samakiko heŵa'ae ha ma'ifu sibai moroi ba zoya moroi ba ngawawa dea-tea andre zamakiko.

## Habitat

*Di mana tumbuhan/binatang tsb. biasanya hidup (negara, daerah, lingkungan, ekosistem). Dan bila ada sejarah penyebaran, ke mana saja tumbuhan/binatang tsb tersebar?*

## Kultivasi

*Bagaimana membudidayakan (penanaman, pembiakan, perawatan, pemanenan, pengolahan) tumbuhan/binatang tsb.? Adakah teknik khusus?*

## Fangoguna'ö

*Untuk apa saja yang tumbuhan/binatang tsb. digunakan? Sebagai obat? Sebagai makanan? Sebagai mainan? Sebagai dekorasi? Sebagai piaraan? Sebagai obyek budaya? Sebagai obyek religius?*

## Faniaga

*Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?*

## Onönöta

*Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?*

## Basoŵa

*Di sini ditulis daftar buku yang membahas tanaman/binatang tsb. dan belum disebut dalam tulisan.*

## Khai-khai baero

*Di sini ditulis situs web utama yang membahas tumbuhan/binatang tsb. kalau ada*

## Umbu
Elima

**Elima** ma zui **Bariyesu** no samösa niha Yahudi nitötöi bakha ba Halöŵö Zinenge, faza 13, ba zura Amabu'ulali Sibohou. Lafotöi ia *mágos* (μάγος) ba li Yunani, eluahania niha si tola mamalua tandra sahöli-höli dödö si lö atulö börö gelemunia. Lafotöi ia göi *sama'ele'ö sofaya*.

## Ba Zura Ni'amoni'ö

Molo'ö , möi Waulo ba Baranaba ba Pafos ba Siprus, heza toröi Sergius Paulus, samösa konsul khö zamatörö Roma, börö me omasi ia irongo moroi khöra duria khö Yesu. Bahiza itenaŵa ira Elima, samösa sama'ele'ö sofaya ba so'elemu. Börö da'ö i'ombakha'ö Faulo wa edöna ibali'ö balunö Elima Lowalangi heŵa'ae tenga si'ogötö'ö. I'anema'ö ibalugö hörönia fa'ogömi-gömi. Aefa alua da'a tobali Niha Keriso Sergius Paulus.

Molo'ö sambua *Nidunö-dunö Soböli Gana'a*, idönia'ö wasöndratara ndra niha Yahudi ba si tenga Yahudi ba Salamis ba wolaŵa Baranaba, saekhu ba wa'amatenia samösa.

### Töi
Iŵaö , "Ba itenaŵa ira Elima (si manö döinia na la'ali), sebua elemu andrö". Töi "Elima" te tehalö moroi ba li Arab *‘alīm*, eluahania "mofangi'ila" ma "mofa'atua-tua" ba awena la'ali ia tobali *mágos* ba li Yunani. *Bariyesu* eluahania "Ono Yosua" ma zui "Ono Yesu" ba li Aram.

## Ba budaya
"Tobali balunö Elima so'elemu" no töi sambua gambara nifazökhi Raphael, ni'oguna'ö dania tobali tanömö wanoso dufo dowa ba Vatikan.

## Faigi göi
* Yesu
* Yohane Same'e Fanasa

## Umbu
Ni'owulurai

**Ni'owulurai** ba Danö Niha sambua *motif ornamen* sikhala danömö. Sikhala *ornamen* da'a simane bulu danömö ni faedogö, 9 (siwa) -12 (felendrua) fasa bulu danömö ia. Ni'owulurai andre mo'eluaha ia fa'abalugusa, fa'olakhömi.

## Fangoguna'ö

Ni'owulurai asese la oguna'ö ba balu-balu högö ma saembu/laeru ni fotöi ia rai/lai.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Li

Nifotöi **Li** (li Indonesia: **) ba da'a no li ni'oguna'ö niha ba wahuhuosa ba gotaluara ba zi ero soi. Ba da'a tou so gnagolita ngawalö li segebua ba gulidanö ba fa'oya niha sangoguna'ö ya'ia.

* ETH = *Ethnologue* (2019)
* WAM = *World Almanac* (2005)
* CIA = *CIA Factbook* (2000)
* SIL = (1998) *Summer Institute for Linguistics (SIL) Ethnologue Survey* http://www2.ignatius.edu/faculty/turner/languages.htm 
* ENC = (1998) Encarta http://www2.ignatius.edu/faculty/turner/languages.htm 
* WEB (1997) *“The World’s 10 Most Influential Languages” in Language Today* http://www2.ignatius.edu/faculty/turner/languages.htm 

## Umbu
Ni'obutelai

**Ni'obutelai** no sambua ornamen Nias zi fao ba zi sambua sikhala ni faedogö faoma motif ni’otawöla. Sikhala ni'obutelai la halö ia moroi ba zikhala umbu bulu sinambua. Ni’obutelai mo'eluaha ia fa’atohude wa'ogaena, famolakhömi ndra’alawe.

## Fangoguna'ö

Ni'obutelai la oguna'ö ia ba mbaru, lembe ba ba gu'i ndra’alawe, gama-gama ndra’alawe, ba tanö bö’ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'otalingawöliwöli

**Ni'otalingawöliwöli** no sambua ornamen Nias zi fao ba zi sambua zikhala. Sikhala Ni'otalingawöliwöli la halö ia moroi ba zikhala fa'u-fa'u gatua, la fa'anö 5-9 famataŵi mbulunia moroi tou esolo ma egebua ba tanö miyaŵa ba itugu ide-ide ba no ifanikaoro ia mibakha. Ni'otalingawöliwöli mo'eluaha ia fa'amolakhömi, fa'atabö, ba fa'nötöna.

## Fangoguna'ö

Ni'otalingawöliwöli la oguna'ö ia ba mbaru, gama-gama, ba tanöbö'önia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'owulunandrulo

**Ni'owulunandrulo** ya'ia da'ö no sambua ornamen Nias zi fao ba zi sambua sikhala. Sikhala ni'owulunandrulo andrö la halö ia sifakhili ma famaedo molo’ö bulu nandrulo (Li Indonesia *palma hutan*), 6-7 famatawi wa'ate'olinia he wa'ae lö falalaŵa ma lö faedo (Li Indonesia *tidak simetrik*).  Ni'owulunandrulo mo'eluaha ia fa’amolakhömi ba fa’atohude wa'ogaena.

## Fangoguna'ö

Ni'owulunandrulo la oguna'ö ia nukha simane baru, u'i, ba ba gama-gama, towa omo, ba tanö bö’ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'obowogafasi

**Ni'obowogafasi** no sambua ornamen Nias zi fao ba zi sambua sikhala. Sikhala ni'obowogafasi la halö ia famaedo molo’ö simane bowo gafasi, öfa nga'örö mbowo wenaeta mbulu nia ni fa’anö bakha ba zi’öfa watalinga (li Indonesia *segi empat*). Ni'obowogafasi mo'eluaha ia fa’ohau-hau, fa’asökhiwa, fa'amowua sisökhi.

## Fangoguna'ö

Ni'obowogafasi la oguna'ö ia ba nukha simane baru, u'i, ba ba gama-gama, ba tanö bö’ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Tuada Hia

**Tuada Hia** no töi wurugö Nono Niha molo'ö nidunö-dunö ba zi sagörö Tanö Niha. Me föna la'erai nga'ötöra niha gofu ha'uga nga'ötö miyaŵa irugi Duada Hia. Molo'ö fangosili ndra ere antropologi Tuada Hia andre no furugö Nono Niha si tohare ba Danö Niha ngaotu fakhe si lalö. Föna hö no so niha ba Danö Niha nifotöi ma'uwu Laturedanö. Lö ta'ila hana wa taya ira aefa tohare Duada Hia ba aefa muzawili ma'uwunia ba zi sagörö Tanö Niha.

## Hiawalangi Adu

Hiawalangi Adu no töi ni'amoni'ö khö Duada Hia. Baero da'ö latötöi ia göi Lowalangi. Andrö göi wa molo'ö nidunö-dunö meföna, mo'ono ba mate Lowalangi simane niha bö'ö ba gulidanö. Ahöli dödö Heinrich Sundermann me i'angeragö da'a, börö na somböi banua siyaŵa awö danö Lowalangi andrö (eluahania nifotöi **' ba agama [[monoteis]]), ba lö tola mena mo'ono ba mate ia. Bahiza börö me lö töi zomböi banua siyaŵa awö danö bakha ba [[li Niha]], ihalö manö döi [[Lowalangi]] andre [[Ernst Ludwig Denninger|Denninger]], [[misionaris]] [[Protestan]] siföföna ba [[Tanö Niha|Danö Niha]], tobali fangali döi [[Yahwe]] bakha ba [[Sura Ni'amoni'ö|Zura Ni'amoni'ö]]. I'otarai da'ö la'oguna'ö manö sa'ae döi [[Lowalangi]] andre ira [[misionaris]] bö'ö ba ira [[Niha Keriso]] ba [[Tanö Niha|Danö Niha]]. Da'a göi nifomaha bakha ba zekola wangandrö, irege awai ni'ila ndraono mitou, wa somböi banua siyaŵa awö danö, sofa'abölö ba si ha samösa andrö, [[Lowalangi]] dönia.

== Famosumange satua ==

Famosumange satua simane fame'e adu ([[li Indonesia]]: **') no oya tesöndra he ba Indonesia ba he göi ba soi bö'ö (Asia, Afrika, Eropa ba Amerika) ba bakha ba agama Niha Keriso (na lafokhömi Yesu samasindro agama Niha Keriso, awö ndra nifahaö (li Indonesia **') awö ndra niha ni'amoni'ö fefu, simane asese ta'ila bakha ba [[Gereja Katolik]]). Ba ginötö tohare ndra [[misionaris]] [[Niha Keriso]] moroi ba [[Eropa]], lawalinga sambua [[agama]] wamosumange satua andre ba börö da'ö lawalinga fabörö ba wamolakhömi zomböi banua siyaŵa awö danö wame'e adu. Andrö wa oi lafufu ba latunu fefu nadu zatua niha ba ginötö [[Fangesa Sebua|wangesa sebua]] salua i'otarai ndröfi 1915 irugi 1930.

La'amoni'ö ba lafosumange nadu zatua andre ba [[Tanö Niha|Danö Niha]], me faduhu dödö [[Ono Niha|Ndraono Niha]] wa no i'iagö nadunia andrö eheha zatua nisalahininia. Mendrua manö faduhu dödö niha ba [[Tanö Niha|Danö Niha]] wa tola mangarö ira khö ndra satua andre bakha ba wangaröfili nifotöi **fame'e adu''' ba wa tola latötöna döhö wökhöra ma zui tefobawa lala khöra. To'ölö lafa'oli meföna mato ha'uga nadu zatua gofu ha wa'oya nga'ötöra irugi Duada Hia, ba lafatutu wangaröfili ya'ira ero zamösana.

## Khai-khai baero

*  (Wikibuku)

## Umbu
Ni'oŵeŵemagai

**Ni'oŵeŵemagai** no sambua ornamen Nias sifao ba zikhala zinumbua. Sikhala Ni'oŵeŵemagai tehalö ia molo'ö sinumbua sotöi magai. Sinumbua da'a khala-khalania hulö zinali ba oi fakhai ia. Ni'oweŵeŵemagai mo'eluaha ia fa'ahasambua, falulusa, ba fatalifusöta.

## Fangoguna'ö

Ni'oŵeŵemagai la'oguna'ö ia ba mbaru, gama-gama, towa nomo, lauru wakhe, ba tawöla, ma tarunahe, ba tanöbö'önia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Mohammad Hatta

Dr.(H.C.) Honoris Causa Drs.H.**Mohammad Hatta** ma fogaoni si tehöngö ** Bung Hatta** tumbu ba Fort de Kock, Hindia Belanda me 12 Agustus 1902 ba iröi gulidanö ba Jakarta me 14 Maret 1980. Bung Hatta andre samösa *tokoh penting* ba zifakhai ba wogamö kemerdekaan Indonesia, negarawan, ba ekonom Indonesia si no tobali Wakil Presiden Indonesia si'oföna. Fao ira Sukarno si tobali Proklamator Kemerdekaan, sangefasi fa'atosasa, fasuwöta, moroi ba *penjajahan Belanda* ba hiza me 17 Agustus 1945, la fa'ema wa Indonesia Merdeka. Hiza no irai göi tobali ia Perdana Menteri ba Kabinet Hatta I, Kabinet Hatta II ba Kabinet Republik Indonesia Serikat ma RIS. Ba ndröfi si 1956, iheta ia ma ilau molombase ba halöŵö wakil presiden.

Mohammad Hatta andre no oya sibai nifaluania ba wamanöi ngawalö wahasara dödö ba Negara Indonesia meluo da'ö, tenga ha börö meno tobali ia wakil presiden, ya'ia göi no irai tobali *Perdana Menteri* ba Kabinet Hatta I,  Kabinet Hatta II faoma ba Kabinet Republik Indonesia Serikat ma RIS. Ba zifakhai ba ekonomi, bua wangera-ngera ma söndra ba wamanöi koperasi tebai la'ahosi ba dödö me Muhammad Hatta andre irege no lakaoni ia tobali *Bapak Koperasi* börö zöndra si sökhi moroi khönia.

Muhammad Hatta iröi gulidanö ma mate ia ba ndröfi si 1980 ba lako'o ia ba *Taman Pemakaman Umum* Tanah Kusir ma TPU Tanah Kusir, Jakarta. Famareta Indonesia me ngaluo 23 Oktober 1986, labali'ö Muhammad Hatta andre samösa *Pahlawan* ma *Proklamator Kemerdekaan* molo'ö; Keppres nomor 081/TK/1986. Töinia no sifagölö khö Soekarno sitobali *Dwi-Tunggal* ba la faogi ba döi *Bandar Udara Internasional Soekarno-Hatta*. Ba Belanda, töi Muhammad Hatta sitobali fanörötödö ba ngawalö zi sökhi nifaluania, labe'e döi lala ba zifasui *perumahan Zuiderpolder*, Haarlem, Belanda.
Havino S Duha

**Havino S. Duha** (★ 1971 ba Hiliganöwö) no samösa zanura sinunö pop moroi ba Danö Niha. Ibörötaigö ifazökhi zinunö ba li Niha me no i'awalisi SMA ba ndröfia si-90. I'otarai da'ö no oya ifazökhi zinunö pop ba li Niha irugi ma'ökhö. Amuata zinunö nisurania oroma ia ba wa'asökhi döi zinunö, börö me i'oguna'ö gambara awö li si fakhili-khili sami ba wamondrongo, hulö zimane amaedola ma hendri-hendri.

No oya ifazökhi *album* zinunö (15 ngawua) ba zilalö ba ginötö me lafondrondrongo nasa zinunö faoma *tape recorder* (mangoguna'ö *kaset* ma zui CD/VCD) niha. Iada'a ifairö oi zinunö nifazökhinia yaŵa ba gu'ö ba YouTube me da'ö zalio lakhamö Ndraono Niha ba wangalui sinunö ma'ökhö.

Asese ifazaewe zinunö nifazökhinia falulu halöŵö faoma niha bö'ö (nifotöi ** ba li Indonesia), töra-töra khö musisi hudetö simane Man Harefa, me abölö mowua halöŵö falulusa khönia moroi ba niha bö'ö.

## Töi Havino

Havino no tenga töi sindruhu khönia (Töinia sindruhu Yo'akhim Sitaha). Mufazökhi döi Havino andre moroi ba wehede *ha* + *fino*. Molo'ö Havino, irasoi wa mo'amböta sibai ia, hulö nafo si lö afönu, me ha fino zi so. Amuata simane oroma göi ba ngawalö zinunö si no ifazökhi. Oya itutunö zanandrösa lala wa'auri ba lala wekoli safökhö, fa'auri si lö afönu.

## Album zinunö

* Faniasa Furi Zatua
* Tembang Manis Nias Selatan
* Album Emas Havino
* Tenga Dali Ita
* Pop Hits Nias 90
* Fahuhuo Lö Moli
* 60 Menit Non-Stop Nias
* Gowirio
* Buala Fa'omasi
* Kuri Sörömi
* Bulugeu Satoru Ba Batam

## Faigi göi

* Sinunö Pop ba Turia Somusodödö
* Sinunö Nias ba Inkulturasi Gereja
* Mardiana ba Fa'amuzaewe Zinunö Pop ba Danö Niha
* Meföna Me Ide-idedo
* Bate'e Brothers
* Potret Musisi Nias: Yas Harefa
* Potret Musisi Nias: Man Harefa
* Potret Musisi Nias: Arisman Zagötö

## Khai-khai baero

* Havino S. Duha (YouTube)

## Umbu
Elektronik

**Elektronik** no fefu ngawalö zi fakhai ba listrik ena'ö gofu hadia gama-gama nifakhai khönia tola auri ma mohalöŵö ia. Duma-dumania **gama-gama elektronik** simane radio, kalkulator, telefon sonekhe (smartphone ma HP), btn., ha tola auri ia na lafaböbö ia ba listrik faoma tali nifotöi kaŵe (li Indonesia: **'), ma zui latanö khönia bakha nifotöi [[batere]], heza no tohöna lafasösö bakha hou listrik. Lafotöi **toko elektronik** sambua lafo samawa fefu gama-gama elektronik. Lafotöi **elektronika''' sambua mbolo wamahaö ba Perguruan Tinggi sanandrösa fefu hadia ia zi fakhai ba elekronik.
Instruksi

Lafotöi **instruksi** sambua wanuturu nibe'e samösa niha ba niha bö'ö. Bahiza ba gama-gama elektronik simane komputer, radio, smartphone btn., instruksi andrö no fanuturu hadia zedöna mufalua nisura faoma kode. Ba duma-duma bakha ba gambara ba nga'örö andre, oroma sambua instruksi ba wangerai molo'ö lala wanguma'ö ya'ia ba Python.

Lasura instruksi ni'oguna'ö ba wangoroma'ö sinura awö gambara ba Internet faoma kode HTML. Na omasi ita ena'ö tesura aöndrö sambua nisura faoma HTML, tabe'e instruksi khönia: , duma-dumania: , oroma ia tobali: *aöndrö wehede andre*.

Oya ngawalö wakake sombuyu ni'oguna'ö ba wanura instruksi khö komputer: so Python, so HTML, so wiki btn. Ba wangoroma'ö ngawalö nisura ba nga'örö andre te'oguna'ö **wiki**. Ena'ö tesura awe'e-we'e zura, lasura instruksinia ba wiki faoma . Duma-dumania na lasura: , oroma ia dania: **awe'e-we'e tesura da'a**.
Manötöna Harefa

Töi Manötöna Harefa—sasese la'adogo'ö Man Harefa—tebai lasafi'ö moroi ba waöwaö hikaya musik (lisonote) Danö Niha. Tumbu ia me 15 Mei 1961 ba Zabango, Gunungsitoli,  No oya nifaluania ba wamazaŵa bosi ma tekhe lisonote Danö Niha.  Na banuania, ya'ia Desa Sifalaete Tabaloho, Kota Gunungsitoli. 

Sinunö omböitania no oya tehöngö ba sauli la'anunöisi niha ofeta ma'ökhö. "Banua Ni'omasi'ögu"   dumadumania. Sinunö andre i'owöwö me döfi 1982. Ba hiza, iraono satua ba anehe ira zinunö andre. Ya'ia göi zamörötaigö womaikö organ tunggal ba Danö Niha. 

## Sekola
Me inötö iraono ia ba findra ia ba Tetehösi, Idanögawo, Kabupaten Nias, me awu'a namania tobali guru ba Detehösi. Heŵa'ae simane da'ö, ba möi sekola SD ba SD Mutiara, Gunungsitoli. Ba aefa ia SD möi ia sekola ba SMP Bunga Mawar, Gunungsitoli. Me no tama ia SMP, ba möi ia ba SMA Negeri 1 Gunungsitoli. Ba meno tama ia SMA, ba mö ia ba D-3 Jurusan Seni Musik IKIP Negeri Medan (1983) 

Ba ginötö kuliah ia ba IKIP Negeri Medan, lö hadöi nasa program sarjana, Jurusan Seni Musik ha irugi D-3. 

## Halöŵö

Me no aefa tama ia ba IKIP Medan, ba latema ia tobali PNS ba Danö Niha ba ndröfi 1984. Lö sa'ae itörö uzia PNS wa'aguru.    Tobali ia guru ba SMA (i'otarai 1985 ofeta 1989); Aefa da'ö tobali ia Penilik Kebudayaan Depdikbudcam Gunungsitoli (1993-2001); Pengawas Dikmenum Dinas Pendidikan Kabupaten Nias (2005-2010); Sekretaris Disporabudpar Kabupaten Nias (2010-2012); Kepala Bagian Hubungan Masyarakat dan Keprotokolan Sekretariat Daerah Kabupaten Nias (2012-sekarang). 

Baero da'ö, ihalö göi halöŵö  tobali Ketua Komunitas Seniman Nias. 

## Halöŵö ba Lisonote

Fa'aterou dödönia ba lisonote te'ele'ö i'oroi 9 fakhe ia. Ba ginötö da'ö omasi sibai ia manunö ba itika koroco ma ukulele ba li Indonesia.

## Penghargaan
#Juara I Song Contest Junior Kabupaten Nias (1974)
#Juara I Lomba Cipta Lagu Mars Gunungsitoli (1985)
#Juara I Lomba Cipta Lagu Pesta Ya’ahowu ke 5 (1994)
#Sertifikat Manajemen Keprotokolan dari STIA-LAN (2012)
#Sertifikat Conference Reformed Ministers’ Kuala Lumpur, Malaysia (2007, 2011, 2012, 2013)

## Faigi göi

* Sinunö Pop ba Turia Somusodödö
* Sinunö Nias ba Inkulturasi Gereja
* Mardiana ba Fa'amuzaewe Zinunö Pop ba Danö Niha
* Band Simaenaria
* Bate'e Brothers
* Potret Musisi Nias: Arisman Zagötö
* Potret Musisi Nias: Havino S. Duha
* Potret Musisi Nias: Yas Harefa

## Umbu